《七月十五夜对月分得楼字》
元代·吕诚

东池月满重开席，不减当年庾亮楼。每谓人生须纵饮，固知物亮总难留。

萤光过幔还星散，云气行天似水流。高兴无穷秋满眼，山阴何处有行舟。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。